

# JÕELÄHTME VALLAVALITSUS

Maa- ja Ruumiamet

Muinsuskaitseamet

Keskkonnaamet

Transpordiamet

Päästeamet 29.01.2026 nr 6-4/611

**Saha küla ja Loo aleviku Liiviku maaüksuse ja lähiala detailplaneering**

Teavitame, et **Jõelähtme Vallavolikogu võttis 14.01.2026 vastu otsuse nr 22 „Saha küla ja Loo aleviku Liiviku maaüksuse ja lähiala detailplaneeringu algatamine, lähteülesande kinnitamine ja keskkonnamõjude strateegilise hindamise algatamata jätmine”.**

Planeeritav ala paikneb Saha ja Liivamäe küla ning Loo aleviku piiridel. Juurdepääs planeeringualale on riigi kõrvalmaanteelt nr 11302 Lagedi-Kostivere tee eraomandis oleva Karukella tee kaudu. Planeeritava ala suuruseks on määratud ca 22,7 ha.

Detailplaneeringu eesmärgiks on muuta maaüksuste piire, näha Liiviku maaüksusele osaliselt ette elamumaa sihtotstarve ning määrata maaüksuste ehitusõigus, täpsustada hoonestustingimused, juurdepääsu ja tehnovarustuse lahendus ning seada keskkonnatingimused planeeringuga kavandatu elluviimiseks. Algatatav detailplaneering on kehtivat üldplaneeringut muutev krundi suuruse ja maakasutuse juhtotstarbe osas.

Üldplaneeringut muutva detailplaneeringu keskkonnamõju strateegilise hindamise (edaspidi KSH) vajaduse tuvastamiseks viidi läbi keskkonnamõju hindamise ja keskkonnajuhtimissüsteemi seaduse § 33 lõigetes 3–5 esitatud kriteeriumitel põhinev eelhindamine (Lemma OÜ, 27.02.2024), millele tuginedes võib asuda seisukohale, et KSH läbiviimine detailplaneeringu koostamisel ei ole eeldatavalt vajalik, kuna planeeritava tegevusega ei kaasne eeldatavalt olulist keskkonnamõju. Keskkonnatingimustega arvestamine on igakülgselt võimalik planeeringumenetluse käigus vastavalt planeerimisseaduse § 126 lg 1 p 12. Kui detailplaneeringu koostamise käigus selgub KSH vajadus, tuleb algatada KSH koostamine.

Detailplaneeringu koostamise korraldaja on Jõelähtme Vallavalitsus (Postijaama tee 7, Jõelähtme küla, Harjumaa 74202; [www.joelahtme.ee](http://www.joelahtme.ee)), algataja ja kehtestaja on Jõelähtme Vallavolikogu (Postijaama tee 7, Jõelähtme küla, Harjumaa 74202; [www.joelahtme.ee](http://www.joelahtme.ee)), detailplaneeringu koostaja on AB Artes Terrae OÜ (Küütri tn 14, 51007, Tartu linn).

Otsusega saab tutvuda Jõelähtme valla kodulehel dokumendiregistris ([joelahtme.kovtp.ee](http://www.joelahtme.ee)) ja kaardirakenduses EVALD (<http://service.eomap.ee/joelahtmevald/>).

Lugupidamisega

(digitaalselt allkirjastatud)

Andrus Umboja

vallavanem

Gerli Liivoja 605 4879

[gerli@joelahtme.ee](mailto:gerli@joelahtme.ee)